— На прафесійны выбар паўплывала настаўніца біялогіі Лілія Генадзьеўна Кашча з сярэдняй школы № 6 Баранавіч (сённяшняя гімназія № 3), — расказвае І.А.Снігірэвіч. — Дзякуючы таленавітаму педагогу, біялогія была любімым прадметам у школе. Настаўніца не толькі захапляльна расказвала пра гэтую цікавую навуку, але і часта згадвала гады вучобы ў педагагічным інстытуце, напоўненыя адкрыццямі невядомага і загадкавага.